CELEX: 32021D1201
Language: lv
Date: 2021-07-16 00:00:00
Title: Komisijas Īstenošanas lēmums (ES) 2021/1201 (2021. gada 16. jūlijs), ar ko Īstenošanas lēmumu (ES) 2020/668 groza attiecībā uz saskaņotajiem standartiem par dzirdes aizsargiem

21.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 259/8
               
            
         KOMISIJAS ĪSTENOŠANAS LĒMUMS (ES) 2021/1201
         (2021. gada 16. jūlijs),
         ar ko Īstenošanas lēmumu (ES) 2020/668 groza attiecībā uz saskaņotajiem standartiem par dzirdes aizsargiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Regulas (ES) 2016/425 (2) 14. pantu individuālos aizsardzības līdzekļus, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskata par atbilstīgiem minētās regulas II pielikumā izklāstītajām būtiskajām veselības un drošības prasībām, uz kurām attiecas minētie standarti vai to daļas.
                  
               
                     (2)
                  
                  
                     Ar vēstuli M/031 “CEN/CENELEC standartizācijas pilnvaras attiecībā uz standartiem par individuālajiem aizsardzības līdzekļiem” Komisija lūdza Eiropas Standartizācijas komitejai (CEN) un Eiropas Elektrotehniskās standartizācijas komitejai (CENELEC) sagatavot un izstrādāt saskaņotus standartus Padomes Direktīvas 89/686/EEK (3) īstenošanas vajadzībām.
                  
               
                     (3)
                  
                  
                     Pamatojoties uz standartizācijas pieprasījumu M/031, CEN sagatavoja vairākus jaunus standartus un pārskatīja vairākus spēkā esošus saskaņotos standartus.
                  
               
                     (4)
                  
                  
                     2020. gada 19. novembrī beidzās standartizācijas pieprasījuma M/031 termiņš, un tas tika aizstāts ar jaunu standartizācijas pieprasījumu, kas izklāstīts Komisijas Īstenošanas lēmumā C(2020)7924 (4).
                  
               
                     (5)
                  
                  
                     Regulā (ES) 2016/425 ir pārņemtas Direktīvā 89/686/EEK paredzētās būtiskās veselības un drošības prasības, kas piemērojamas individuālajiem aizsardzības līdzekļiem, tādējādi uz saskaņoto standartu projektiem, kuri izstrādāti uz standartizācijas pieprasījuma M/031 pamata, attiecas standartizācijas pieprasījums, kas izklāstīts Īstenošanas lēmumā C(2020)7924. Tādēļ atsauces uz šiem standartiem attiecīgi būtu jāpublicē Eiropas Savienības Oficiālajā Vēstnesī. Tāpēc izņēmuma kārtā ir pieņemams, ka šādos standartos, ko CEN un CENELEC izstrādājušas un publicējušas pārejas periodā starp standartizācijas pieprasījumu M/031 un standartizācijas pieprasījumu, kurš izklāstīts Īstenošanas lēmumā C(2020)7924, nav tiešas atsauces uz standartizācijas pieprasījumu, kurš izklāstīts Īstenošanas lēmumā C(2020)7924.
                  
               
                     (6)
                  
                  
                     Pamatojoties uz standartizācijas pieprasījumu M/031 un standartizācijas pieprasījumu, kas izklāstīts Īstenošanas lēmumā C(2020)7924, Regulas (ES) 2016/425 īstenošanai CEN un CENELEC ir sagatavojušas šādus jaunus saskaņotos standartus: EN 352-9:2020 par drošuma prasībām ausu aizbāžņiem ar audio ieeju un EN 352-10:2020 par drošuma prasībām izklaides audio ausu aizbāžņiem.
                  
               
                     (7)
                  
                  
                     Pamatojoties uz standartizācijas pieprasījumu M/031 un standartizācijas pieprasījumu, kas izklāstīts Īstenošanas lēmumā C(2020)7924, CEN pārskatīja saskaņotos standartus EN 352-1:2002, EN 352-2:2002, EN 352-3:2002, EN 352-4:2001, kas grozīts ar EN 352-4:2001/A1:2005, EN 352-5:2002, kas grozīts ar EN 352-5:2002/A1:2005, EN 352-6:2002, EN 352-7:2002 un EN 352-8:2008; atsauces uz tiem publicētas Eiropas Savienības Oficiālā Vēstneša C sērijā (5). Minētās pārskatīšanas rezultātā ir pieņemti saskaņotie standarti EN 352-1:2020 par aizsargaustiņu vispārīgajām prasībām, EN 352-2:2020 ausu aizbāžņu vispārīgajām prasībām, EN 352-3:2020 par vispārīgajām prasībām aizsargaustiņām ar stiprinājumu pie aizsargķiveres un/vai sejas aizsarga, EN 352-4:2020 par vispārīgajām prasībām no trokšņa līmeņa atkarīgām aizsargaustiņām, EN 352-5:2020 par vispārīgajām prasībām aizsargaustiņām ar aktīvu trokšņa samazināšanu, EN 352-6:2020 par vispārīgajām prasībām aizsargaustiņām ar audio ieeju, EN 352-7:2020 par vispārīgajām prasībām no trokšņa līmeņa atkarīgiem ausu aizbāžņiem un EN 352-8:2020 par vispārīgajām prasībām izklaides audio aizsargaustiņām.
                  
               
                     (8)
                  
                  
                     Komisija kopā ar CEN un CENELEC ir izvērtējusi, vai CEN un CENELEC sagatavotie un pārskatītie saskaņotie standarti atbilst standartizācijas pieprasījumam, kas izklāstīts Īstenošanas lēmumā C(2020)7924.
                  
               
                     (9)
                  
                  
                     Saskaņotie standarti EN 352-4:2020, EN 352-5:2020, EN 352-6:2020, EN 352-7:2020, EN 352-8:2020, EN 352-9:2020 un EN 352-10:2020 atbilst prasībām, kuras bija paredzēts aptvert un kuras noteiktas Regulā (ES) 2016/425. Tāpēc ir lietderīgi Eiropas Savienības Oficiālajā Vēstnesī publicēt atsauces uz minētajiem standartiem.
                  
               
                     (10)
                  
                  
                     Saskaņotajos standartos EN 352-1:2020, EN 352-2:2020 un EN 352-3:2020 nav iekļauta prasība, ka uz ražojumiem jābūt marķējumam, kas norāda ražojuma nodrošināto trokšņa vājināšanas līmeni. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (11)
                  
                  
                     Ņemot vērā, ka saskaņotie standarti EN 352-1:2002, EN 352-2:2002, EN 352-3:2002, EN 352-4:2001, kas grozīts ar EN 352-4:2001/A1:2005, EN 352-5:2002, kas grozīts ar EN 352-5:2002/A1:2005, EN 352-6:2002, EN 352-7:2002 un EN 352-8:2008 ir pārskatīti, atsauces uz minētajiem standartiem no Eiropas Savienības Oficiālā Vēstneša C sērijas būtu jāatsauc.
                  
               
                     (12)
                  
                  
                     Komisijas Īstenošanas lēmuma (ES) 2020/668 (6) I pielikumā ir uzskaitītas atsauces uz saskaņotajiem standartiem, kuri sagatavoti Regulas (ES) 2016/425 īstenošanas vajadzībām, bet Īstenošanas lēmuma (ES) 2020/668 II pielikumā ir uzskaitītas tās atsauces uz saskaņotajiem standartiem, kuri sagatavoti Regulas (ES) 2016/425 īstenošanas vajadzībām, kas atsauktas no Eiropas Savienības Oficiālā Vēstneša no minētajā pielikumā paredzētajiem datumiem.
                  
               
                     (13)
                  
                  
                     Saskaņotie standarti EN 352-1:2020, EN 352-2:2020 un EN 352-3:2020 ir pirmie saskaņotie standarti, kas sagatavoti Regulas (ES) 2016/425 īstenošanai un kas Eiropas Savienības Oficiālajā Vēstnesī jāpublicē ar ierobežojumu. Īstenošanas lēmumam (ES) 2020/668 būtu jāpievieno jauns pielikums, kurā uzskaitītas atsauces uz saskaņotajiem standartiem, kas sagatavoti Regulas (ES) 2016/425 īstenošanai un publicēti Eiropas Savienības Oficiālajā Vēstnesī ar ierobežojumu.
                  
               
                     (14)
                  
                  
                     Tāpēc Īstenošanas lēmums (ES) 2020/668 būtu attiecīgi jāgroza.
                  
               
                     (15)
                  
                  
                     Lai dotu ražotājiem pietiekami daudz laika sagatavoties pārskatīto standartu piemērošanai, II pielikumā uzskaitīto standartu atsauču atsaukšana ir jāatliek.
                  
               
                     (16)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj izdarīt prezumpciju par atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2020/668 groza šādi:
            
                        1)
                     
                     
                        lēmumā iekļauj šādu 2.a pantu:
                        
                           “2.a pants
                           Ar šo Eiropas Savienības Oficiālajā Vēstnesī ar ierobežojumu publicē atsauces uz šā lēmuma III pielikumā norādītajiem individuālo aizsardzības līdzekļu saskaņotajiem standartiem, kas izstrādāti Regulas (ES) 2016/425 īstenošanas vajadzībām.”;
                        
                     
                  
                        2)
                     
                     
                        lēmuma I pielikumu groza saskaņā ar šā lēmuma I pielikumu;
                     
                  
                        3)
                     
                     
                        lēmuma II pielikumu groza saskaņā ar šā lēmuma II pielikumu;
                     
                  
                        4)
                     
                     
                        šā lēmuma III pielikuma tekstu pievieno kā III pielikumu.
                     
                  
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 16. jūlijā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Regula (ES) 2016/425 (2016. gada 9. marts) par individuālajiem aizsardzības līdzekļiem un ar ko atceļ Padomes Direktīvu 89/686/EEK (OV L 81, 31.3.2016., 51. lpp.).
         
            (3)  Padomes Direktīva 89/686/EEK (1989. gada 21. decembris) par dalībvalstu tiesību aktu tuvināšanu attiecībā uz individuālajiem aizsardzības līdzekļiem (OV L 399, 30.12.1989., 18. lpp.).
         
            (4)  Komisijas Īstenošanas lēmums C(2020)7924 (2020. gada 19. novembris) par standartizācijas pieprasījumu Eiropas Standartizācijas komitejai un Eiropas Elektrotehniskās standartizācijas komitejai attiecībā uz individuālajiem aizsardzības līdzekļiem Eiropas Parlamenta un Padomes Regulas (ES) 2016/425 īstenošanas vajadzībām.
         
            (5)  OV C 113, 27.3.2018., 41. lpp.
         
         
            (6)  Komisijas Īstenošanas lēmums (ES) 2020/668 (2020. gada 18. maijs) par individuālo aizsardzības līdzekļu saskaņotajiem standartiem, kas izstrādāti Eiropas Parlamenta un Padomes Regulas (ES) 2016/425 īstenošanas vajadzībām (OV L 156, 19.5.2020., 13. lpp.).
      
      
         
            I PIELIKUMS
            Īstenošanas regulas (ES) 2020/668 I pielikumā pievieno šādus ierakstus:
            
               
                           Nr.
                        
                        
                           Atsauce uz standartu
                        
                     
                           “32.
                        
                        
                           EN 352-4:2020
                           Dzirdes aizsargi. Drošuma prasības. 4. daļa: Efektīvās aizsargaustiņas
                        
                     
                           33.
                        
                        
                           EN 352-5:2020
                           Dzirdes aizsargi. Drošuma prasības. 5. daļa: Aizsargaustiņas aktīvai trokšņa samazināšanai
                        
                     
                           34.
                        
                        
                           EN 352-6:2020
                           Dzirdes aizsargi. Drošuma prasības. 6. daļa: Aizsargaustiņas ar audio ieeju
                        
                     
                           35.
                        
                        
                           EN 352-7:2020
                           Dzirdes aizsargi. Drošuma prasības. 7. daļa: Efektīvie ausu aizbāžņi
                        
                     
                           36.
                        
                        
                           EN 352-8:2020
                           Dzirdes aizsargi. Drošuma prasības. 8. daļa: Izklaides audio aizsargaustiņas
                        
                     
                           37.
                        
                        
                           EN 352-9:2020
                           Dzirdes aizsargi. Drošuma prasības. 9. daļa: Ausu aizbāžņi ar audio ieeju
                        
                     
                           38.
                        
                        
                           EN 352-10:2020
                           Dzirdes aizsargi. Drošuma prasības. 10. daļa: Izklaides audio ausu aizbāžņi”
                        
                     
         
      
      
         
            II PIELIKUMS
            Īstenošanas regulas (ES) 2020/668 II pielikumā pievieno šādus ierakstus:
            
               
                           Nr.
                        
                        
                           Atsauce uz standartu
                        
                        
                           Atsaukšanas datums
                        
                     
                           “22.
                        
                        
                           EN 352-1:2002
                           Dzirdes aizsargi. Drošuma prasības. 1. daļa: Aizsargaustiņas
                        
                        
                           2023. gada 21. janvāris
                        
                     
                           23.
                        
                        
                           EN 352-2:2002
                           Dzirdes aizsargi. Drošuma prasības. 2. daļa: Ausu aizbāžņi
                        
                        
                           2023. gada 21. janvāris
                        
                     
                           24.
                        
                        
                           EN 352-3:2002
                           Dzirdes aizsargi. Drošuma prasības. 3. daļa: Aizsargaustiņas ar stiprinājumu pie aizsargķiveres
                        
                        
                           2023. gada 21. janvāris
                        
                     
                           25.
                        
                        
                           EN 352-4:2001
                           Dzirdes aizsargi. Drošuma prasības un testēšana. 4. daļa: Efektīvās aizsargaustiņas
                           EN 352-4:2001/A1:2005
                        
                        
                           2023. gada 21. janvāris
                        
                     
                           26.
                        
                        
                           EN 352-5:2002
                           Dzirdes aizsargi. Drošuma prasības un testēšana. 5. daļa: Aizsargaustiņas aktīvai trokšņa samazināšanai
                           EN 352-5:2002/A1:2005
                        
                        
                           2023. gada 21. janvāris
                        
                     
                           27.
                        
                        
                           EN 352-6:2002
                           Dzirdes aizsargi. Drošuma prasības un testēšana. 6. daļa: Aizsargaustiņas ar elektrisku audio ieeju
                        
                        
                           2023. gada 21. janvāris
                        
                     
                           28.
                        
                        
                           EN 352-7:2002
                           Dzirdes aizsargi. Drošuma prasības un testēšana. 7. daļa: Efektīvie ausu aizbāžņi
                        
                        
                           2023. gada 21. janvāris
                        
                     
                           29.
                        
                        
                           EN 352-8:2008
                           Dzirdes aizsargi. Drošuma prasības un testēšana. 8. daļa: Izklaides audio aizsargaustiņas
                        
                        
                           2023. gada 21. janvāris”
                        
                     
         
      
      
         
            III PIELIKUMS
            
               
                  
                     “III PIELIKUMS
                     
                                 Nr.
                              
                              
                                 Atsauce uz standartu
                              
                           
                                 1.
                              
                              
                                 EN 352-1:2020
                                 Dzirdes aizsargi. Drošuma prasības. 1. daļa: Aizsargaustiņas
                                 
                                    Piezīme. Šajā standartā nav noteikta prasība par marķējumu, kurā jānorāda ražojuma nodrošinātais trokšņa vājināšanas līmenis. Tāpēc atbilstība šim standartam neļauj prezumēt atbilstību Regulas (ES) 2016/425 II pielikuma 3.5. punkta otrai daļai.
                              
                           
                                 2.
                              
                              
                                 EN 352-2:2020
                                 Dzirdes aizsargi. Drošuma prasības. 2. daļa: Ausu aizbāžņi
                                 
                                    Piezīme. Šajā standartā nav noteikta prasība par marķējumu, kurā jānorāda ražojuma nodrošinātais trokšņa vājināšanas līmenis. Tāpēc atbilstība šim standartam neļauj prezumēt atbilstību Regulas (ES) 2016/425 II pielikuma 3.5. punkta otrai daļai.
                              
                           
                                 3.
                              
                              
                                 EN 352-3:2020
                                 Dzirdes aizsargi. Drošuma prasības. 3. daļa: Aizsargaustiņas ar stiprinājumu pie aizsargķiveres un/vai sejas aizsarga
                                 
                                    Piezīme. Šajā standartā nav noteikta prasība par marķējumu, kurā jānorāda ražojuma nodrošinātais trokšņa vājināšanas līmenis. Tāpēc atbilstība šim standartam neļauj prezumēt atbilstību Regulas (ES) 2016/425 II pielikuma 3.5. punkta otrai daļai.
                              
                           
               ”